#### ΟΙΚΟΝΟΜΙΑ ΚΑΙ ΔΙΟΙΚΗΣΗ

#### ΕΚΚΛΗΣΙΑΣΤΙΚΩΝ ΚΑΙ ΘΡΗΣΚΕΥΤΙΚΩΝ ΦΟΡΕΩΝ

Το Εθνικό και Καποδιστριακό Πανεπιστήμιο Αθηνών (ΕΚΠΑ) προσφέρει ένα **εκπαιδευτικό πρόγραμμα επιμόρφωσης κληρικών και λαϊκών**,τουλάχιστον δευτεροβάθμιας εκπαίδευσης, που απασχολούνται σε εκκλησιαστικούς και θρησκευτικούς φορείς (Faith-Based Institutions),στο πλαίσιο προώθησης της επιστημονικής έρευνας, της βελτίωσης παροχής υπηρεσιών εκπαίδευσης και με γνώμονα τη διαπιστωμένη ανάγκη των κληρικών και λαϊκών για ενισχυμένη και μεθοδική υποστήριξη σε οικονομικά και διοικητικά θέματα. Το εκπαιδευτικό πρόγραμμα επιμόρφωσης με τίτλο «Οικονομία και Διοίκηση Εκκλησιαστικών και Θρησκευτικών Φορέων», με απόδοση στα αγγλικά «Executive Program in Administration of Faith-Based Institutions», στοχεύει την ανάπτυξη των γνώσεων οικονομίας και διοίκησης που ανώτερα και ανώτατα στελεχών εκκλησιαστικών φορέων και θρησκευτικών οργανισμών πρέπει να διαθέτουν. Το «Executive Program in Administration of Faith-Based Institutions» προσφέρει ένα σύγχρονο και ολοκληρωμένο ταχύρρυθμο πρόγραμμα σπουδών, δίνοντας έμφαση στην επίλυση ζητημάτων και προβλημάτων στην καθημερινότητα της εκκλησιαστικής διακονίας και της θρησκευτικής δραστηριότητας, στη συλλογική εργασία και στην αξιοποίηση της μακρόχρονης εμπειρίας των διδασκόντων και των συμμετεχόντων.

## Ποιοι Είμαστε

Το πρόγραμμα προσφέρεται από τα Εργαστήρια «Τραπεζικής» και «Εκπαίδευσης και Εφαρμογών Λογιστικής» του Τμήματος Οικονομικών Επιστημών του Εθνικού και Καποδιστριακού Πανεπιστημίου Αθηνών. Το πρόγραμμα έχει σχεδιαστεί, οργανωθεί και διευθύνεται από μία ομάδα καθηγητών με τεράστια και πολύχρονη εμπειρία σε αντίστοιχα προγράμματα. Η ομάδα αυτή αποτελείται από τον Πρόεδρο του Τμήματος Οικονομικών Επιστημών Καθηγητή Νικόλαο Ηρειώτη, τους συναδέλφους του Καθηγητή Δημήτριο Βασιλείου και Επίκουρο Καθηγητή Δημήτριο Μπάλιο, καθώς και τον Πρόεδρο του Τμήματος Κοινωνικής Θεολογίας του ΕΚΠΑ, Καθηγητή Σωτήριο Δεσπότη.

#### Τμήμα Οικονομικών Επιστημών

Το Τμήμα Οικονομικών Επιστημών είναι ένα ανεξάρτητο τμήμα εντός της Σχολής Οικονομικών και Πολιτικών Επιστημών του Εθνικού και Καποδιστριακού Πανεπιστημίου Αθηνών. Το Τμήμα Οικονομικών Επιστημών φημίζεται για τα εξαιρετικά μέλη του ακαδημαϊκού προσωπικού του, μερικά από τα οποία έχουν διατελέσει Πρωθυπουργοί της Ελληνικής Δημοκρατίας, Υπουργοί Οικονομικών, Οικονομίας, Ανταγωνιστικότητας και Ναυτιλίας, Εξωτερικών, Εσωτερικών, Δημόσιας Διοίκησης και Αποκέντρωσης, Εργασίας και Κοινωνικών Ασφαλίσεων, Διοικητές και Υποδιοικητές της Τράπεζας της Ελλάδας, Αντιπρόεδροι της Ευρωπαϊκής Κεντρικής Τράπεζας, Πρόεδροι Διοικητικών Συμβουλίων και Διευθύνοντες Σύμβουλοι Τραπεζών, Πρόεδροι του Χρηματιστηρίου Αθηνών, Διοικητές του Ιδρύματος Κοινωνικών Ασφαλίσεων (ΙΚΑ), Πρόεδροι Διοικητικών Συμβουλίων του Οργανισμού Τηλεπικοινωνιών της Ελλάδος (ΟΤΕ), της Δημόσιας Επιχείρησης Ηλεκτρισμού (ΔΕΗ), του Διεθνούς Αερολιμένα Αθηνών «Ελευθέριος Βενιζέλος», κ.λπ. Με άλλα λόγια, το ακαδημαϊκό προσωπικό του Τμήματος Οικονομικών Επιστημών περιλαμβάνει τους ιθύνοντες εκείνους, που λαμβάνουν τις οικονομικές αποφάσεις με την μεγαλύτερη επιρροή, στο σύγχρονο Ελληνικό κράτος. Επιπλέον, οι καθηγητές του Τμήματος Οικονομικών Επιστημών είναι εξαιρετικοί ερευνητές και εκπαιδευτές, εστιάζοντας σε όλους τους τομείς της οικονομίας και των επιχειρήσεων, όπως η τραπεζική διοίκηση, η χρηματοοικονομική διοίκηση, η λογιστική, οι επενδύσεις, η οικονομική ιστορία, η φιλοσοφία, τα μαθηματικά, η στατιστική, η πληροφορική, κ.λπ. Κατά συνέπεια, το Τμήμα Οικονομικών Επιστημών του Εθνικού και Καποδιστριακού Πανεπιστημίου Αθηνών διαδραματίζει έναν ηγετικό ρόλο στην παραγωγή και διάδοση της οικονομικής γνώσης, προκαλώντας την συμβατική σοφία, εξερευνώντας νέους τρόπους σκέψης, δημιουργώντας νέες ιδέες και αποκαλύπτοντας πειστικά αποδεικτικά στοιχεία.

#### Εθνικό και Καποδιστριακό Πανεπιστήμιο Αθηνών

Το Εθνικό και Καποδιστριακό Πανεπιστήμιο Αθηνών (ΕΚΠΑ) ιδρύθηκε με βασιλικό διάταγμα στις 14 Απριλίου 1837 και εγκαινιάσθηκε στις 3 Μαΐου 1837, από τον τότε Βασιλιά της Ελλάδας Όθωνα και ονομάσθηκε προς τιμήν του «Οθώνειον Πανεπιστήμιο». Ήταν το πρώτο Πανεπιστήμιο, όχι μόνο του ελληνικού κράτους αλλά και ολόκληρης της Βαλκανικής Χερσονήσου και της ευρύτερης περιοχής της Ανατολικής Μεσογείου. Το 1862 το «Οθώνειον Πανεπιστήμιο» μετονομάστηκε σε «Εθνικό Πανεπιστήμιο», μετά τα γεγονότα που ανάγκασαν τον τότε Βασιλιά της Ελλάδας Όθωνα να εγκαταλείψει τη χώρα. Το 1932 το «Εθνικό Πανεπιστήμιο» μετονομάστηκε επίσημα σε «Εθνικό και Καποδιστριακό Πανεπιστήμιο Αθηνών» προς τιμή του Ιωάννη Καποδίστρια, του πρώτου Κυβερνήτη της Ελλάδας, μετά την απελευθέρωση του έθνους. Το Εθνικό και Καποδιστριακό Πανεπιστήμιο Αθηνών είναι το μεγαλύτερο κρατικό ίδρυμα τριτοβάθμιας εκπαίδευσης στην Ελλάδα και ένα από τα μεγαλύτερα πανεπιστήμια της Ευρώπης. Με 125.000 προπτυχιακούς και μεταπτυχιακούς φοιτητές, περισσότερα από 2.000 μέλη ακαδημαϊκού προσωπικού και περίπου 1.300 μέλη διοικητικό και εξειδικευμένο προσωπικό, το Εθνικό και Καποδιστριακό Πανεπιστήμιο Αθηνών εστιάζει στην παραγωγή και διάδοση της γνώσης. Επιπλέον, το Πανεπιστήμιο σκοπεύει να καταστεί ένα κέντρο αριστείας στην έρευνα, στην καινοτομία και στην διδασκαλία σε όλες τις επιστήμες που θεραπεύει, συνεισφέροντας με αυτόν τον τρόπο στην κοινωνική, πολιτισμική και οικονομική ανάπτυξη της χώρας.

### Σε ποιους απευθύνεται το πρόγραμμα

Το πρόγραμμα απευθύνεται σε ανώτερα και ανώτατα στελέχη εκκλησιαστικών φορέων και θρησκευτικών οργανισμών, τα οποία επιθυμούν να αναπτύξουν το επιστημονικό τους υπόβαθρο και τις διοικητικές τους ικανότητες, καθώς επίσης και να συστηματοποιήσουν και να εκσυγχρονίσουν τις γνώσεις τους, προκειμένου να βελτιώσουν τις προοπτικές του έργου της αρμοδιότητάς τους.

**Κληρικοί και λαϊκοί, απασχολούμενοι σε Εκκλησιαστικούς και Θρησκευτικού Φορείς, οι οποίοι επιθυμούν να αναπτύξουν ή και να εκσυγχρονίσουν τις γνώσεις τους στα οικονομικά, την χρηματοοικονομική, τη λογιστική και γενικά τη διοίκηση των οργανισμών τους, παρακολουθώντας το συγκεκριμένο πρόγραμμα, θα αποκτήσουν σημαντικές και ουσιαστικές γνώσεις, για να είναι σε θέση να λαμβάνουν αποτελεσματικές αποφάσεις.** Το πρόγραμμα αυτό έχει ως στόχο του την παροχή υψηλού επιπέδου εργαλείων επιμόρφωσης σε θέματα οικονομικής και διοίκησης εκκλησιαστικών και θρησκευτικών φορέων σχεδιασμένων για τις ανάγκες των κληρικών και λαϊκών επαγγελματιών διαχείρισης εκκλησιαστικών οργανισμών.

### Οφέλη για τους Συμμετέχοντες

Μέσω του προγράμματος «**Οικονομία και Διοίκηση Εκκλησιαστικών και Θρησκευτικών Φορέων»**, οι συμμετέχοντες θα έχουν πολλαπλά οφέλη καθώς θα είναι σε θέση να:

* Αποκτούν γνώσεις και δεξιότητες που προσφέρει ένα κλασικό ΜΒΑ, προσαρμοσμένες ως προς το χρόνο και το κόστος απόκτησης αυτών,
* Κατανοούν, αναλύουν και επιλύουν σύνθετες καταστάσεις με την εφαρμογή σύγχρονων μεθόδων και προσεγγίσεων,
* Βελτιώνουν την ικανότητά τους στη λήψη αποφάσεων σε ένα πολύπλοκο περιβάλλον,
* Βελτιώνουν τις ικανότητές τους και τις επιδόσεις τους και να διευρύνουν τις προοπτικές τους, οι οποίες θα είναι ευεργετικές για την παραγωγή ιδεών σε τομείς της αρμοδιότητάς τους,
* Μεταβαίνουν από τις ιδέες στη δράση με πρακτικές ασκήσεις και ομαδικές εργασίες,
* Αποκτούν πρόσβαση στις καλύτερες πρακτικές, στρατηγικές και σύγχρονες προσεγγίσεις πέρα από τον κλάδο δραστηριότητάς τους,
* Εκπαιδεύονται σε αποτελεσματικά εργαλεία και διαδικασίες διοίκησης για άμεση υλοποίηση στην εργασία τους,
* Ειδικεύονται από μερικούς από τους πιο άρτια καταρτισμένους ακαδημαϊκούς και επαγγελματίες,
* Κοινωνικοποιούνται και να συνεργάζονται με μια εξαιρετική ομάδα συναδέλφων από διαφορετικές επιχειρήσεις και κλάδους.

### Σε ποιους απευθύνεται το πρόγραμμα

**Το πρόγραμμα απευθύνεται σε ανώτερα και ανώτατα στελέχη επιχειρήσεων και οργανισμών, τα οποία επιθυμούν να αναπτύξουν το επιστημονικό τους υπόβαθρο και τις διοικητικές τους ικανότητες, καθώς επίσης και να συστηματοποιήσουν και να εκσυγχρονίσουν τις γνώσεις τους, προκειμένου να βελτιώσουν τις επαγγελματικές τους προοπτικές.**

**Το Executive Program in Business Administration (Mini-MBA) προσφέρει ένα σύγχρονο και ολοκληρωμένο ταχύρυθμο πρόγραμμα σπουδών, δίνοντας έμφαση στην επίλυση πρακτικών ζητημάτων και προβλημάτων των επιχειρήσεων, στην ομαδική εργασία και στην αξιοποίηση της μακρόχρονης εμπειρίας των διδασκόντων και των συμμετεχόντων.**

### Οφέλη για τους Συμμετέχοντες

**Μέσω του Executive Program in Business Administration (Mini-MBA), οι συμμετέχοντες θα έχουν πολλαπλά οφέλη καθώς θα είναι σε θέση να:**

* **Αποκτήσουν γνώσεις και δεξιότητες που προσφέρει ένα κλασικό ΜΒΑ προσαρμοσμένες ως προς το χρόνο και το κόστος απόκτησης αυτών,**
* **Κατανοήσουν, αναλύσουν και επιλύσουν σύνθετες καταστάσεις διοίκησης με την εφαρμογή σύγχρονων μεθόδων και προσεγγίσεων,**
* **Βελτιώσουν την ικανότητά τους στη λήψη αποφάσεων σε ένα πολύπλοκο επιχειρηματικό περιβάλλον,**
* **Βελτιώσουν τις διοικητικές ικανότητές τους και τις επιδόσεις τους και να διευρύνουν τις προοπτικές τους, οι οποίες θα είναι ευεργετικές για την παραγωγή ιδεών σε τομείς της αρμοδιότητάς τους,**
* **Μεταβούν από τις ιδέες στη δράση με πρακτικές ασκήσεις και ομαδικές εργασίες,**
* **Αποκτήσουν πρόσβαση στις καλύτερες πρακτικές, στρατηγικές και σύγχρονες προσεγγίσεις πέρα από τον κλάδο δραστηριότητάς τους,**
* **Εκπαιδευτούν σε αποτελεσματικά εργαλεία και διαδικασίες διοίκησης για άμεση υλοποίηση στην εργασία τους,**
* **Ειδικευθούν από μερικούς από τους πιο άρτια καταρτισμένους ακαδημαϊκούς και επαγγελματίες,**
* **Κοινωνικοποιηθούν και να συνεργαστούν με μια εξαιρετική ομάδα συναδέλφων από διαφορετικές επιχειρήσεις και κλάδους.**

**Τα μαθήματα του προγράμματος είναι τα ακόλουθα:**

1. **Οικονομικά για Διοικητικά Στελέχη**
2. **Ποσοτικές Μέθοδοι για την Λήψη Επιχειρηματικών Αποφάσεων**
3. **Διοίκηση Επιχειρήσεων**
4. **Διοίκηση Ανθρώπινων Πόρων**
5. **Διοίκηση Μάρκετινγκ**
6. **Επιχειρησιακή Στρατηγική**
7. **Χρηματοοικονομική Διοίκηση**
8. **Ανάλυση Επενδύσεων**
9. **Παρουσίαση και Ανάλυση Λογιστικών Καταστάσεων**
10. **Διοικητική Λογιστική**

### Φιλοσοφία και στόχοι προγράμματος

Οι υπεύθυνοι εκκλησιαστικών και θρησκευτικών φορέων συχνά εξετάζουν υποθέσεις κατά τις οποίες απαιτούνται εξειδικευμένες γνώσεις σε σύγχρονα τραπεζικά, χρηματοοικονομικά, λογιστικά και διοικητικά θέματα. Ταυτόχρονα, οι εκκλησιαστικοί φορείς και θρησκευτικοί οργανισμοί, παγκοσμίως, αναζητούν τρόπους για να θέσουν τις δυνατότητες της σύγχρονης οικονομίας στην υπηρεσία της εκκλησιαστικής διακονίας και της θρησκευτικής πρωτοβουλίας εν γένει. Οι γνώσεις αυτές απαιτούν πλατύ ορίζοντα γνώσεων και ευρύ κύκλο δεξιοτήτων. Ταυτόχρονα, διαρκώς νέες οικονομικές έννοιες, καινούρια χρηματοοικονομικά προϊόντα και αλλαγές στο νομοθετικό πλαίσιο σχετικά με ζητήματα τραπεζών, φορολογίας και ελέγχου, δημιουργούν ένα περίπλοκο πλαίσιο σχέσεων, οικονομικών και μη, που απαιτεί σύγχρονες γνώσεις τραπεζικής χρηματοοικονομικής, λογιστικής και διοίκησης οργανισμών προσαρμοσμένες στις ανάγκες των απασχολουμένων σε εκκλησιαστικούς και θρησκευτικούς φορείς.

Στην ανάγκη αυτή έρχεται να απαντήσει το Εθνικό και Καποδιστριακό Πανεπιστήμιο Αθηνών προσφέροντας ένα εκπαιδευτικό πρόγραμμα, το οποίο έχει σχεδιασθεί για να δώσει στους απασχολουμένους σε εκκλησιαστικούς φορείς τις πιο σημαντικές σύγχρονες γνώσεις διοίκησης που προσφέρονται σε ένα πλήρες ακαδημαϊκό πρόγραμμα.

Οι προκλήσεις του σύγχρονου οικονομικού περιβάλλοντος του 21ου αιώνα επιβάλλουν την διαρκή προσπάθεια βελτίωσης των σχετικών γνώσεων των απασχολουμένων σε εκκλησιαστικούς φορείς και την συνεχιζόμενη επιμόρφωσή τους στις εξελισσόμενες συνθήκες και απαιτήσεις τόσο της διεθνούς όσο και της εγχώριας οικονομίας. Το πρόγραμμα «**Οικονομία και Διοίκηση Εκκλησιαστικών και Θρησκευτικών Φορέων»** είναι ένα πρόγραμμα μετεκπαίδευσης απασχολουμένων σε εκκλησιαστικούς και θρησκευτικούς φορείς, με σκοπό την ανάπτυξη των ικανοτήτων και τον εμπλουτισμό του εύρους των γνώσεων τους με τις πιο σύγχρονες εξελίξεις, μεθόδους και τεχνικές στο χώρο της τραπεζικής, χρηματοοικονομικής, λογιστικής και γενικά διοίκησης οργανισμών. Το πρόγραμμα αυτό είναι ουσιαστικά ένα «mini Master» και έρχεται να καλύψει ένα μεγάλο κενό που υπάρχει στη χώρα μας για σπουδές μεταπτυχιακού επιπέδου των απασχολουμένων σε εκκλησιαστικούς φορείς σε οικονομικά θέματα.

**Θεματολογία Προγράμματος**

Η θεματολογία του προγράμματος **Οικονομία και Διοίκηση Εκκλησιαστικών και Θρησκευτικών Φορέων** είναι τα ακόλουθα:

1. Οικονομία, Εκκλησία και Θρησκεία στον 21ο αιώνα
2. Οικονομικά για στελέχη εκκλησιαστικών και θρησκευτικών φορέων
3. Χρηματοοικονομικά για στελέχη εκκλησιαστικών και θρησκευτικών φορέων
4. Χρηματοοικονομική διοίκηση για στελέχη εκκλησιαστικών και θρησκευτικών φορέων
5. Παρουσίαση και ανάλυση καταστάσεων χρηματοοικονομικής πληροφόρησης για απασχολημένους για στελέχη εκκλησιαστικών και θρησκευτικών φορέων
6. Διοίκηση δομών εκκλησιαστικής διακονίας
7. Διοικητική Λογιστική για στελέχη εκκλησιαστικών και θρησκευτικών φορέων
8. Κοινωνική δικτύωση εκκλησιαστικών και θρησκευτικών φορέων
9. Αξιοποίηση ανθρώπινων πόρων εκκλησιαστικών και θρησκευτικών φορέων
10. Κοινωνική επιχειρηματικότητα και Στρατηγική

**Μεθοδολογία Εκπαίδευσης – Διδακτικό Υλικό**

Οι στόχοι του προγράμματος επιτυγχάνονται με τη χρησιμοποίηση σύγχρονων παιδαγωγικών μεθόδων οι οποίες συνδυάζουν τις κλασικές διαλέξεις με διάφορες καινοτόμες μεθόδους μάθησης (π.χ. μελέτες περιπτώσεων, παιχνίδια ρό λων, προσομοιώσεις του επιχειρηματικού περιβάλλοντος, κ.λπ.). Η πρωτοποριακή αυτή μέθοδος διδασκαλίας προσφέρει πολλαπλά επίπεδα μάθησης, βοηθώντας τους συμμετέχοντες να κατανοήσουν καλύτερα τη θεματολογία του προγράμματος και να εφαρμόσουν γνώσεις διοίκησης επιχειρήσεων που έχουν αποκομίσει σε πραγματικά θέματα και προβλήματα. Επιπλέον, παρέχεται πλούσιο υποστηρικτικό υλικό (π.χ., εξειδικευμένα άρθρα, βίντεο, σχετικοί ιστότοποι κ.λπ.), στο οποίο οι συμμετέχοντες μπορούν να ανατρέξουν προκειμένου να αποκτήσουν πληρέστερη ενημέρωση. Τα μαθήματα πραγματοποιούνται σε ημέρες και ώρες μη εργάσιμες και χώρους του ΕΚΠΑ στο κέντρο της Αθήνας.

### Διάρκεια Προγράμματος

Το πρόγραμμα **Οικονομία και Διοίκηση Εκκλησιαστικών Φορέων** ολοκληρώνεται σε **10 συναντήσεις**, οι οποίες περιλαμβάνουν **80 εκπαιδευτικές ώρες διαδραστικής εκπαίδευσης** (interactive training). Το πρόγραμμα έχει σχεδιαστεί με τέτοιο τρόπο ώστε να επιτρέπει στους εργαζόμενους σε εκκλησιαστικούς φορείς να το παρακολουθήσουν χωρίς να απουσιάζουν από τις δραστηριότητές τους.

### Πιστοποιητικό

Μετά την επιτυχή ολοκλήρωση του προγράμματος **Οικονομία και Διοίκηση Εκκλησιαστικών Φορέων** χορηγείται στους συμμετέχοντες Πιστοποιητικό Εξειδικευμένης Επιμόρφωσης του Εθνικού και Καποδιστριακού Πανεπιστημίου Αθηνών (ΕΚΠΑ).

### Κόστος Προγράμματος

Τα δίδακτρα αντιστοιχούν σε 1.500 € ανά άτομο. Στο ποσό αυτό περιλαμβάνεται και το εκπαιδευτικό υλικό που θα διανεμηθεί. Παρέχεται έκπτωση 20% σε στελέχη εκκλησιαστικών – θρησκευτικών φορέων που έχουν τρία ή και περισσότερα τέκνα.

### Ακαδημαϊκή και διοικητική υποστήριξη

Το πρόγραμμα προσφέρεται από τα Εργαστήρια «Τραπεζικής» και «Εκπαίδευσης και Εφαρμογών Λογιστικής» του Τμήματος Οικονομικών Επιστημών του Εθνικού και Καποδιστριακού Πανεπιστημίου Αθηνών. Το πρόγραμμα έχει σχεδιαστεί, οργανωθεί και διευθύνεται από μία ομάδα καθηγητών με τεράστια και πολύχρονη εμπειρία σε αντίστοιχα προγράμματα. Η ομάδα αυτή αποτελείται από τον Πρόεδρο του Τμήματος Οικονομικών Επιστημών Καθηγητή Νικόλαο Ηρειώτη, τους συναδέλφους του Καθηγητή Δημήτριο Βασιλείου και Επίκουρο Καθηγητή Δημήτριο Μπάλιο, καθώς και τον Πρόεδρο του Τμήματος Κοινωνικής Θεολογίας του ΕΚΠΑ, Καθηγητή Σωτήριο Δεσπότη.

Οι εισηγητές της κάθε εκπαιδευτικής ενότητας έχουν επιλεγεί με γνώμονα την αριστεία τόσο σε ακαδημαϊκό όσο και σε επαγγελματικό επίπεδο. Σε κάθε μάθημα διδάσκουν καθηγητές Ελληνικών και Ξένων Πανεπιστημίων, καθώς επίσης και στελέχη αναγνωρισμένου επιστημονικού και επαγγελματικού κύρους.

### Πληροφορίες

Για περισσότερες πληροφορίες (μεθοδολογία εκπαίδευσης, διάρκεια, κόστος συμμετοχής, κ.λπ.) οι ενδιαφερόμενοι μπορούν:

* Να επισκεφθούν την ιστοσελίδα των εκπαιδευτικών προγραμμάτων για στελέχη, [www.executive-programs.econ.uoa.gr](http://www.executive-programs.econ.uoa.gr/)
* να επικοινωνούν τηλεφωνικά Δευτέρα έως Παρασκευή (11:00 – 14:00) με την γραμματεία του προγράμματος στο τηλ. 210 368 9453, ή
* να στέλνουν email με τα στοιχεία επικοινωνίας τους στο [executive-programs@econ.uoa.gr](http://www.executive-programs.econ.uoa.gr/executive-program-in-business-administration/executive-programs%40econ.uoa.gr) , ή
* να επισκέπτονται Δευτέρα έως Παρασκευή (11:00 – 14:00) το Εργαστήριο Εκπαίδευσης και Εφαρμογών Λογιστικής στο Εθνικό και Καποδιστριακό Πανεπιστήμιο Αθηνών, Γρυπάρειο Μέγαρο, Οδός Σοφοκλέους 1, 5ος όροφος, Γραφείο 508, Αθήνα 10559.

### Αιτήσεις

Όσοι ενδιαφέρονται να παρακολουθήσουν το πρόγραμμα **Οικονομία και Διοίκηση Εκκλησιαστικών Φορέων** θα πρέπει να δηλώσουν συμμετοχή μέχρι την **Παρασκευή 19 Ιανουαρίου 2018**. Όσοι τελικά επιλεγούν (θα τηρηθεί σειρά προτεραιότητας) θα κληθούν εντός χρονικού διαστήματος 10 ημερών να καταβάλλουν το αντίτιμο της συμμετοχής τους σε τραπεζικό λογαριασμό του Ειδικού Λογαριασμού του Εθνικού και Καποδιστριακού Πανεπιστημίου Αθηνών